da en en nl uz da en da ro zh da en da da da da da da da da da da da da da da da da da da da da da sv da da da da da da en da ko en en en en en nl en nl uz en da da sv sv en de de en en nl en nl da nl en en nl da en da de da en nl en nl nl sv en da en nl uz da en da ro da da da da da da sv sv en de de en en nl en nl da nl en en nl da en da de da en nl en nl nl sv en da en en en
Tænk økonomisk når du indretter din bolig - DVC Vinduer
Skønhed betyder meget for de fleste. Det kan både være den indre skønhed, skønhed i det vi omgiver os med, og i det vi befinder os i.
Skønhed kan også være noget mindre konkret som at indrette sig på en måde, som både gør én glad og giver energi, og samtidig sparer én for penge.
El er én af de ting, som de færreste nyder at betale penge til, så i det følgende skal vi se på, hvordan man ved at vælge alternative og højteknologiske varmekilder samt miljøbevidste indretningsløsninger i hjemmet kan spare penge på elregningen samtidig med, at selvsamme indretningsvalg bliver en absolut fryd for øjet og blender ind med hjemmets øvrige indretning.
Biopejsen – den rene fornøjelse
Biopejsen som fænomen har for alvor vundet frem de seneste år, og ser man på modellernes billedvenlige design samt miljøspecifikationerne, forstår man sagtens hvorfor.
Varmekilder.dk er, som navnet antyder, specialister, når det kommer til forskelligartede varmekilder til hjemmet og dermed også biopejse. Nogle af fordelene ved den type pejs er, at den kører på det miljøvenlige bioethanol, og så er den meget nem at installere og betjene.
Modsat den almindelige pejs kræver biopejsen ingen skorsten – den hænges blot op på enhver stærk væg, og så er den klar til brug, og tilmed skal du ikke bekymre dig om støv, røg, sod eller brænde.
Tidligere varmede man ofte sit hjem op med olie- eller naturgasfyr, men at bruge biobrændsler som varmekilde er den helt naturlige udvikling herfra – det er endda ofte billigere!
Radiatoren man ikke gemmer væk
Med mindre man bor i en lille lejlighed, kan man sjældent nøjes med en biopejs, når det kommer til opvarmning, og derfor vil man typisk skulle supplere med eksempelvis en radiator.
Den gængse radiator, som hænger i de fleste hjem, er dog noget, som de færreste tænker på som dekorativt, men heldigvis er der nogle kloge hoveder med en skarp sans for boligindretning, som har videreudviklet og optimeret fænomenet radiator.
De såkaldte vertikale radiatorer repræsenterer et møde mellem minimalistisk indretning og funktionalitet, og i bund og grund ligner denne slags radiator slet ikke en radiator. Der er mere eller mindre frit valg på alle hylder, når det kommer til den vertikale radiators udseende; der er både mange farvevarianter, men også selve overfladens tekstur og materiale varierer.
Du kan endda også få radiatoren med en spejloverflade, så radiatoren får en praktisk dobbeltfunktion.
Den vertikale radiator er personlig og topmoderne, men det er ikke det eneste, den er. Den er også energibesparende og funktionsmæssigt up to date, og ved at vælge en vertikal radiator får du altså ikke blot en æstetisk designtilføjelse til dit hjem; du sparer også penge på din varmeregning i sidste ende.
Fokuser på dine vinduer
Indtil nu har denne artikel handlet om, hvordan man bedst og mest miljøvenligt opvarmer sit hjem, så det samtidig ser smukt ud. Der er dog særligt ét element i dit hjem, som i høj grad kan agere stopklods for alle dine gode hensigter i denne sammenhæng; dine vinduer.
Du kan have tænkt nok så meget på miljørigtig opvarmning af dit hjem, hvis dine vinduer ikke er isoleret ordentligt og dermed blot lader varmen sive lige så stille ud igen.
Det er derfor helt essentielt at starte med at sikre sig, at dine vinduer er isolerede, som de skal være, og et oplagt sted at starte er den såkaldte varme kant.
Kort fortalt er varm kant en sort kunststofliste, som i sit hulrum forsynes med isolerende materiale. Varme kanter gør, at kuldetabet gennem vinduer formindskes væsentligt i forhold til de almindelige aluminiumslister, man normalt bruger i vinduer, og det giver en lavere varmeregning i sidste ende. Desuden reducerer den varme kant kondensrisikoen, og dermed bliver vinduet endda også flottere at se på, mens udsynet også forbedres markant.
Den varme kant er én vej mod mere isolerende vinduer – et andet sted at starte er vinduerne i sig selv. Trelagsruder er et helt klassisk eksempel på vinduer, hvor der er tænkt mere over, at varmetabet skal være så lille som muligt.
Andre løsninger beskæftiger sig med vindue og karm som en samlet konstruktion, som med kompositmaterialer og PUR-skum er på vej mod at blive markedets bedst isolerede vinduesløsning.
Indret dig varmt – nu!
Som det fremgår, er den såkaldte varme indretning et område, der tænkes og udvikles meget i for tiden.
Om man som forbruger starter med de konkrete varmekilder som biopejsen eller den vertikale radiator, eller om man først ser på de optimerede løsninger til at holde på den varme, som varmekilderne genererer, er mindre vigtigt.
Det væsentlige er, at man er klar over, at der er mange forskellige bud på, hvordan man kan spare penge på sin elregning, hvis man har det i baghovedet, mens man indretter sit hjem.
Forøg værdien af dine bolig
Få det bedste ud af dit soveværelse
Share your thoughts Annuller svar
Din e-mailadresse vil ikke blive publiceret. Krævede felter er markeret med *
Save my name, email, and website in this browser for te next time I comment.
Tre råd: Sådan vælger du den rette bredbåndsforbindelse til dit hjem
Hold ejendommen i god stand med en vedligeholdelsesplan
Sådan får du både behageligt og flotte stolesæder med lammeskind
Det er vigtigt at have et godt og trygt soveværelse
Gør din bolig mere moderne med trendy boligtilbehør